Document ID: 32001R1800

32001R1800
L 244/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1800/2001 НА КОМИСИЯТА
от 13 септември 2001 година
за изменение на Регламент (ЕО) № 1420/1999 на Съвета и Регламент (ЕО) № 1547/1999 по отношение на превозите на определени видове отпадъци до Гвинея
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 259/93 на Съвета от 1 февруари 1993 г. относно надзора и контрола върху превози на отпадъци в рамките на, за и от Европейската общност (1), последно изменен с Решение 1999/816/ЕО на Комисията (2), и по-специално член 17, параграф 3 от него,
като взе предвид Регламент (ЕО) 1420/1999 на Съвета от 29 април 1999 г. за определяне на общи правила и процедури, които да се прилагат за превози на определени видове отпадъци до определени страни, които не са членки на ОИСР (3), последно изменен с Регламент (ЕО) № 77/2001 на Комисията (4), и по-специално член 3, параграф 5 от него,
като има предвид, че:
(1)
На 22 март 2001 г. Гвинея нотифицира Комисията, че вносът на всички отпадъци, изброени в категория GM от приложение II към Регламент (ЕИО) № 259/93 се приема, без да се прилага процедура на контрол.
(2)
Съгласно член 17, параграф 3 от Регламент (ЕИО) № 259/93 комитетът, създаден по силата на член 18 от Директива 75/442/ЕИО на Съвета от 15 юли 1975 г. относно отпадъците (5), последно изменена с Решение 96/350/ЕО на Комисията (6), е бил нотифициран за официалното искане на Гвинея на 5 април 2001 г.
(3)
За да се отчете новото положение в тази страна, е необходимо едновременно да се изменят Регламент (ЕО) № 1420/1999 и Регламент (ЕО) № 1547/1999 на Комисията (7), последно изменен с Регламент ЕО № 1552/2000 (8).
(4)
Предвидените в настоящия регламент мерки са в съответствие със становището на комитета по член 18 от Директива 75/442/ЕИО,
ПРИЕ НАСТОЯЩИЯ РЕГЛАМЕНТ:
Член 1
В приложение Г към Регламент ЕО № 1547/1999, между текстовете, които се отнасят до ГРЕНАДА и ХОНКОНГ, се добавя следният текст:
„ГВИНЕЯ
Всички видове, описани в раздел GM (отпадъци, които произхождат от селскостопанската и хранителната индустрия).“
Член 2
В приложение Б към Регламент (ЕО) № 1420/1999 след текста „С изключение на всички видове“, които се отнасят до Гвинея, текстът:
„GJ 120
6309 00
Употребявани дрехи и други износени текстилни артикули“
се заменя с текста:
„1.
GJ 120
6309 00
Употребявани дрехи и други износени текстилни артикули
2.
Всички видове, описани в раздел GM (отпадъци, произхождащи от селскостопанската и хранителната индустрия).“
Член 3
Настоящият регламент влиза в сила на двадесетия ден след неговото публикуване в Официален вестник на Европейските общности
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 септември 2001 година.

Labels: 18
20